**Díszítőszobrászati alkotókör**

Szaktanár: Fenyvesi Edit

*Összefoglaló:*

Ebben az alkotókörben a diákok több szobrászati technikával és folyamattal is megismerkedhetnek, mint például a drót és papírszobrok készítése, gipszdomborművek faragása vagy felrakása, szövegek vésése gipszbe, maszkok készítése papírból, agyagból vagy gipszből, vagy akár egy színházi díszlet készítése kartonból.

A cél az, hogy a gyerekek minél több technikát megismerhessenek és elsajátíthassanak, amikkel esetleg már találkoztak művészettörténet órán, egy kiállítás vagy színházi előadás kapcsán, vagy akár csak városnézés-kirándulás közben.

Mivel rengeteg technikai lehetőség van, így a gyerekek szabadon választhatnak a témák és technikák között. A feladatok személyre szabottak lesznek, így bármikor bárki csatlakozhat a csoportról, nem tud lemaradni. Nagyobb munka esetén akár dolgozhatnak párban vagy kisebb csoportokban is, tudnak vegyes technikát alkalmazni 1-1 feladat során.